Clostridia

Os Clostridia son unha clase moi polifilética de Bacillota (ou Firmicutes), que inclúe o importante xénero Clostridium. Distínguense dos Bacilli pola falta de respiración aerobia. De feito, son anaerobios obrigados e o oxíxeno é tóxico para eles. As especies da clase Clostridia adoitan ser grampositivas (pero non todos, ver Halanaerobium) e teñen a capacidade de formar esporas. Os estudos mostran que non son un grupo monofilético e as súas relacións non son totalmente seguras. Actualmente, a maioría están situados na orde Clostridiales, pero este non é un grupo natural e é probable que se redefina no futuro.

A maioría das especies do xénero Clostridium son organismos saprófitos que fermentan polisacáridos de plantas  e encóntranse en moitos lugres no ambiente, especialmente no solo. Porén, o xénero contén algúns patóxenos humanos (sinalados máis abaixo).
As toxinas producidas por certos membros do xénero Clostridium están entre os máis perigosos coñecidos. Exemplos destas toxinas son a toxina tetánica (tetanospasmina) producida por C. tetani e a toxina botúlica producida por C. botulinum. Algunhas especies foron illadas de mulleres con vaxinose bacteriana.

 Especies 

Exemplos de especies notables desta clase son:
 Clostridium perfringens  (gangrena, intoxicación alimentaria)
  Clostridioides difficile    (colite pseudomembranosa)
 Clostridium tetani       (tétano)
 Clostridium botulinum    (botulismo)
 Clostridium acetobutylicum  (fermentación acetona-butanol-etanol ou proceso ABE)
 Clostridium haemolyticum
 Clostridium novyi (gangrena gasosa, hepatite necrótica infecciosa)
 Clostridium phytofermentans (fermentación de biomasa)
As heliobacterias e Christensenella son tamén membros da clase Clostridia.

Algúns dos encimas producidos por este grupo utilízanse en biorremediación.

 Filoxenia 
A taxonomía actualmente aceptada deste grupo está baseada na LPSN e no NCBI.

 baseado no ARNr 16S de LTP_01_2022 GTDB 07-RS207 de Genome Taxonomy Database♦ "Clostridiia" parafiléticos

 Epidemioloxía 

Como se encontran normalmente en solos e na microbiota humana e animal, as feridas infectadas e outras infeccións por Clostridia danse por todo o mundo. As defensas do hóspede contra o microbio son case inexistentes e hai tamén moi pouca ou ningunha inmunidade innata que funcione contra eles. Os Clostridia poden diagnosticarse recoñecendo as características da lesión da infección, xunto coa tinguidura de Gram dos tecidos e cultivos bacterianos. Trátanse con antibióticos, como a penicilina e o desbridamento dos tecidos en casos graves, por exemplo na gangrena.

 Os Clostridia e a saúde intestinal e mental 

Os Clostridia atópanse comunmente no microbioma intestinal. O exceso de uso dos antibióticos pode causar o desequilibrio do microbioma intestinal, o que produce o sobrecrecemento da especie Clostridioides difficile, causando unha grave infección. Os efectos desta infección poden orixinar diarrea grave e tamén o incremento na gravidade de moitas enfermidades relacionadas co intestino tamén se incrementa como resultado da infección. Outras bacterias da clase Clostridia do intestino foron ligadas a problemas coa conectividade do cerebro e ao seu correcto funcionamento. Os pacientes que foron sometidos a transplantes de microbioma fecal para tratar a súa infección por Clostridia experimentaron melloras no seu estado de ánimo e enfermidades mentais, segundo un estudo preliminar.

 Notas 

 Véxase tamén 
 Ligazóns externas 
 Clostridium cluster reference sequences

Categoría:Clostridia
Categoría:Firmicutes